மனித வாழ்க்கையில் நம்பிக்கைகள் தமது குழுவின் தனித்துவத்தையும் பண்பாட்டுப் பாரம்பரியங்களையும் பேணுதல் போன்றவற்றிற்க◌ாகச் சடங்குகள் மீளமீளச் செய்யப்படுகின்றன. கிராமியப் பண்பாடுகளில் நிகழ்த்தப்படுகின்ற சடங்குகளோடு கலைகள் இணைந்துள்ளமையினால் அவையும் மீளமீள  ஆற்றுகை செய்யப்படுகின்றன. கலைகளானவை சடங்குகளோடு மட்டுமல்லாமல் வாழ்வியல் நடத்தைகள்,செயற்பாடுகள் பொழுதுபோக்குகள் போன்றவற்றிலிருந்தும் பிரிக்கமுடியாதுள்ளன.”….கிராமிய மக்கள் கடின உழைப்பாழிகள் உழைப்பின் பின் மன அமைதிக்காகச் சில போழுதுபோக்குகளில் ஈடுபடுவார்கள்.”அப்பொழுதுபோக்குகள் தலைமுறை தலைமுறையாகத் தொடர்ந்து வருகின்றன.இத்தன்மை ஈழத்திரலும் நடைமுறையிலுள்ளது.

ஈழத்தமிழர்களுடைய வழிபாடுகளிலும் வாழ்க்கையிலும் கலைகள் முக்கிய இடத்தை வகிக்கின்றன. இத்தகைய கலைகளை இரண்டு வகைப்படுத்துவார்கள் “…ஒன்று உயர்மரபுக்கலைகள் இன்னொன்று உபமரபுக்கலைகள்.” உயர்மரபுக்கலை என்பது சாஸ்திர ரீதியில் அமைந்தவையாகும் இக்கலைகளுக்கு உதாரணமாகப் பரதநாட்டியம்,கர்நாடக சங்கீதம் போன்றவற்றைக் கூறலாம் உபமரபுக்கலைகளுக்குள் நாட்டுக்கூத்துக்கள் நாட்டார் பாடல் போன்றனவும் கிராமிய நடனங்களான கும்மி,கரகம்,கோலாட்டம் போன்றனவும் உள்ளடங்குகின்ற இவ் உப மரபுக்கலைகள் ஒவ்வொரு பிரதேசத்திலும் அப்பிரதசத்துக்குரிய தனித்துவமையுடையதாகவும் அதேசமயம் பிரதேசம் வேறுபாடு உடையதாகவும் காணப்படுவதோடு சிறுதெய்வ வழிபாடுகளுடன் தொடர்புடையனவாகவும் உள்ளன.

ஈழத் தமிழக் கிராமங்களில் நடைபெறுகின்ற சிறுதெய்வவழிபாடுகளில் நேர்த்திக்காக கூத்து,இசைநாடகம் போன்ற ஆற்றுக்கலைகளை நிகழ்துகின்ற வழமையுண்டு.இவை ஆரம்பகாலங்களில் மூன்று இரவுகள் தொடர்ந்து ஆற்றுகை செய்கின்ற நீட்சியான கூத்துக்களாக காணப்பட்டன.பிற்பட்ட காலங்களில் ஒருநாள் இரவுக்கூத்தாகச் சுருக்கி ஆற்றுகை செய்வதோடு தேவைகளுக்கேற்ப ஓரிரு முணித்தியாலங்களுக்குள் சுருக்கியும் ஆற்றுகை செய்து வருகின்றனர் இத்தகைய காலகட்டத்தில் யாழ்ப்பாணத்தின் பல கிராமங்களிலும் இவற்றினை ஆற்றுகை செய்கின்ற மரபு குறைவடைந்து செல்கின்றது.அத்துடன் வடமராட்சியில் காத்தான் கூத்து பிறந்த இடமாகக் கருதப்படும் மாதனை,நாட்டைக்கூத்து ஆடப்படும் திகிரி,விலாசக்கூத்து,வடமோடிக்கூத்து,தென்மோடிக்கூத்துக்கள் ஆடப்பட்ட அல்வாய்,தும்பளை போன்ற கிராமங்களிலும் கூத்தாடப்படுகின்ற தன்மை மேதுவாக அருகிவிட்டது.எனினும் வடமராட்சியின் கிராமங்களில் ஒன்றான கற்கோவளத்தில் தலைமறை தலைமுறையாக அதற்குரிய தனித்தன்மையடன் கதைகழிக்கூத்தாகிய காத்தவராயன் கூத்து கையளிக்கப்பட்டு வருகின்றது.

அறிமுகம்
உசாத்துணைகள்
யாழ்ப்பாணத்து மரபுக்கலைகள் பற்றிய ஓர் அறிமுகம்
கற்கோவளக் கிராமத்தை மையமாகக்கொண்ட மரபுக்கலைகள்